《送谷原之太平》
清代·汪孟鋗

伊人爱江行，越舲唤平底。霜风挫倒生，尚有树如荠。

渺想滴翠轩，主情厚兄弟。亦知季女饥，岂必余禄米。

留连感萸菊，九井秋容洗。白仙岛亦佛，墓棘见应涕。

芜湖西北流，逆溯此程递。斗酒照寸心，今宵足且抵。

作者简介：（1721—1770）清浙江秀水人，字康古，号厚石。乾隆三十一年进士，官吏部主事。约身以俭，善草、隶书，能诗，兼通术数。有《厚石集》。